Os mingrelians tienen como luenga literaria a lo cheorchián. A fins d'os sieglo XIX bi habió prebatinas por part d'o gobierno ruso de creyar un alfabeto pa o mingrelián basato en o cirilico, a més d'una liturchia en mingrelián y bi habió una fuerte oposición. Quan en a decada de 1920 bi habió propuestas d'escribir o mingrelián en base a caracters cheorchians tamién i habió protestas cheorchianas, (y tamién por part de bells mingrelians). Un periodico en mingrelián funcionaba en a capital Zugdidi en os anyos 30. En o periodo sovietico manimenos a educación yera en cheorchián.